Štrumpfovi
<s>Štrumpfovi (fr. les Schtroumpfs, engl. the Smurfs, ) izmišljena su mala bića plave boje, koja žive u kućama od gljiva po imenu gigagljive negdje u nekoj šumi u Europi.</s>

<s>Povijest</s>

<s>Izmislio ih je belgijski crtač stripova Peyo.</s><s>On je crtao stripove za belgijski magazin Spirou.</s><s>Peyo je bio Valonac (južni dio Belgije u kojoj se govori francuskim jezikom).</s><s>Ideja za riječ štrumf (francuski Schtroumpf) došla je Peyu kad je ručao na belgijskoj obali s kolegom i prijateljem Andréom Franquinom.</s><s>Peyo je želio zamoliti prijatelja da mu doda soljenku, no nije se mogao sjetiti riječi za nju.</s><s>Stoga je rekao: "Passe-moi... le schtroumpf!" ("Dodaj mi... štrumf!").</s><s>Franquin mu je dodao soljenku i u šali rekao: "Evo ti štrumf, a kad završiš sa štrumfiranjem, vrati mi štrumf!" Ostatak toga vikenda njih su dvojica proveli šaleći se s riječju štrumf i njenim izvedenicama.</s><s>To je o etimologiji riječi štrumf ispričao sam autor Štrumfova.</s><s>Mnogi danas misle da je riječ štrumf nastala od njemačke riječi za čarapu (der Strumpf), ali za to nema dokaza.</s><s>Dapače, u Njemačkoj je naziv za Štrumfove - die Schlümpfe.</s><s>Dakle, ime Štrumfovi zapravo nema neko smisleno značenje, nego je plod iznenadnog nadahnuća autora.</s>

<s>Godine 1958. (23. listopada) Peyo je novoizmišljeno ime (les Schtroumpfs) upotrijebio za male plave likove u stripu koji je u to vrijeme radio.</s><s>Radilo se o stripu "Johan et Pirlouit", srednjovjekovnoj fantastičnoj priči o glavnom junaku Johanu i njegovom patuljastom pomoćniku Pirlouitu.</s><s>Ti junaci naiđu na male plave likove imena les Schtroumpfs.</s><s>Dakle, Štrumfovi ispočetka nisu imali vlastiti strip nego su se pojavili kao epizodni likovi.</s><s>Međutim, njihovo je pojavljivanje bio veliki uspjeh, pa je Peyo uskoro napravio i zasebni strip posvećen samo njima.</s><s>Poslije je napravljen crtani film, serija, dugometražni animirani filma i dva igrano-animirana filma.</s><s>Napravljene su i dvije igrice Štrumpfovi, Štrumpfovi 2 i mnogobrojne igrice na internetu.</s>

<s>Likovi</s>

<s>Glavni neprijatelj Štrumpfova je Gargamel sa svojim mačkom Azrijelom.</s><s>Vođa plavih stvorenja je Papa Štrumpf inače čarobnjak, a jedini je ženski lik među Štrumpfovima plavuša Štrumpfeta.</s>

<s>Štrumpfovi su imena dobili po svojim osobnostima ili po poslovima kojim se bave.</s>

<s>Štrumpfovi:
 Svirko - eng. Harmony
 Gruber - eng. Hefty
 Divlji - eng. Wild
 Medeni - eng. Vanity
 Lumen - eng. Brainy
 Mrgud -  eng. Grouchy
 Papa Štrumpf - eng. Papa Smurf
 Pjesnik - eng. Poet
 Harma - eng. Harmony
 Štrumpfeta - eng. Smurfette
 Štrumpfica - eng. Sassette
 Štrumpfić - eng. Baby Smurf
 Trapavi - eng. Clumsy
 Vicko - eng. Jokey
 Hrga - eng.Hefty 
 Majstor - eng.Handy 
 Pra papa - eng. Pope Monitoring 
 Farmer - eng. Farmer 
 Kralj Štrumpf - eng. King Smurf 
 Mazalo
 Klop
Ostali likovi:
 Agata - eng. Hogatha - vještica koja je gotovo pa ženska verzija Gargamela;
 Azrijel - eng. Azrael - Gargamelov mačak
 Baltazar - eng. Balthazar - Gargamelov kum
 Gargamel - zli čarobnjak
 Majka Priroda i Otac Vrijeme - eng. Mother Nature and Father Time
 Orijaško - proždrljivi div
 Jura - div
 Johan - vitez
 Pivit - kraljev zabavljač
 Homnibus - čarobnjak</s>

<s>Sinkronizacija na srpskohrvatski jezik 
Glasovi za likove koje su posudili poznati hrvatski filmski i kazališni glumci.</s><s>Gargamel: glas je posudio Josip "Bobi" Marotti
mačak Azriel: glas je posudio Mladen Šerment
 Papa Štrumpf: glas je posudio Ljubo Kapor, kasnije u filmu Božidar Smiljanić
 Štrumpfeta: Đurđa Ivezić (prva inačica); Tanja Knezić (druga inačica)
 Trapavi: Martin Sagner, kasnije u filmu Mitja Smiljanić</s>

<s>Glasove su posudili i:
 Miro Marotti (brat Bobija Marottija)
 Franjo Majetić
 Drago Krča
 Mira Župan</s>

<s>Karakteristike Štrumpfova</s>

<s>Fizički opis</s>

<s>Štrumf je visok tri jabuke, plave boje kože, ima repić.</s><s>Nosi bijele hlače do pasa s rupicom za repić i bijelu kapicu sličnu frigijskoj kapi.</s><s>Pojedini Štrumpfovi imaju dodatke koji ih identificiraju (Majstor nosi radničke klase, čekić, olovku iza uha; Mazalo ima crveni kaputić, paletu i kist; Hrga ima tetovirano crveno srce na desnoj ruci; Harma ima trubu; Lumen naočale; Pjesnik pero i list papira; Vicko poklon; Medeni ima cvijet na kapi i nosi ogledalce).</s>

<s>Ne zna se imaju li Štrumpfovi kosu (u jednoj je epizodu Papa Šrtumpfu zbog eksplozije odletjela kapa i otkrila ćelavu glavu, no to se može povezati s činjenicom da je jako star, 1958. je napunio 542 godina).</s>

<s>Papa Štrumpf ima crvenu kapicu, crvene hlače, bijelu bradu i bijele obrve.</s>

<s>Štrumpfeta  ima dugu plavu kosu.</s><s>Obučena je u bijelu haljinu, ima bijelu kapicu i bijele cipele na petu.</s>

<s>Osobine</s>

<s>Štrumpfovi su dobra bića.</s><s>Svatko radi što najbolje zna i uzima koliko mu je potrebno.</s><s>Svi imaju koristi od pojedinačnih talenata Štrumpfova (Majstor svima sve popravlja, Klop kuha..).</s><s>Vole pomagati svim šumskim stanovnicima.</s><s>Uvijek nadmudre predstavnike zlih sila.</s><s>Njihova imena govore o naravi koju imaju (Mrgud je stalno mrzovoljan.</s><s>Lijeni je stalno pospan, Lumen sve zna…).</s>

<s>Jezik Štrumpfova 
Štrumpfovi imaju svoj jezik.</s><s>On nastaje uklapanjem riječi štrumpf u tvorbeni sustav hrvatskoga jezika (i svih drugih jezika).</s><s>Riječi štrumpf spaja se s nastavkom za tvorbu glagola (štrumpfati), pridjeva (štrumpfni); ili se štrump spaja s imenicom (štrumpfbobice, štrumpfselo, štrumpfomuka, štrumpfokolačić); ili se riječi štrumpf dodaju prefiksi (poštrumpfati, naštrumpfati); ili nove riječi tvore da postojećoj riječi uzmu neke slogove i daodaju im riječ šrtumf (štrumpfgoda, štrumpfator, štrumpfastično, apsoštrumpfno).</s><s>Tako se stvorene riječi konjugiraju (štrumpfoludim, odštrumpfamo, odštrumpfaj) kompariraju (najštrufovitiji miris); pojavljuju se u poslovicama (Bolje da ja nešto odštrumpfam za crne dane.</s><s>Jednom Štrumf, zauvijek Štrumpf), frazama (Štrumpfa mi!</s><s>As ti ga Šrtumpf!</s><s>Spašajav goli Štrump!</s><s>Koji je to Štrump?), uzvicima (aštrumpf! (apćiha!) A sad – Štrumpf! (A sad – crta!)), imenuju svijet oko sebe (štrumpfni list, štrumpfni cvijet).</s><s>Također tvore i inačice svoga imena: Štrumpfači, Štrumpfonje.</s>

<s>Iako takvom tvorbom nastaje mnogo homonima, zahvaljujući kontekstu mala je opasnost od nerazumijevanja i zabune.</s><s>Npr.imperativ glagola naštrumpfati: Naštrumpfaj sliku za mene./</s><s>Našrtumpfaj mi pekmez na kruh./</s><s>Naštrumpfaj mi kolača./</s><s>Naštrumpfaj mi soka od štrumpfbobica.</s><s>Ipak postoje primjeri u kojima je semantika nejasna: Je li ti se svidjelo štrumpfanje s Papa Štrumpfom u Š(š)trumpfu?</s><s>Proslava štrumpfnog Štrumpfa.</s><s>Dodatno je jezično okarakteriziran Štrumpf Mazalo.</s><s>On je slikar, nosi crveni kaputić i crnu mašnu ispod vrata, a od ostalih se Štrumpfova razlikuje i govorom.</s><s>Njegov govor ima francuski naglasak i često u njega ubacuje francuske fraze (Qu'est-ce que c'este?</s><s>O mon Dieu!) te neke riječi tvori umećući l' (l'zvijer, l'glumatalo)</s>

<s>Početak epizoda 
Televizijske epizode Štrumpfova počinjale su tekstom:
„Nekoć davno postojala je šumica u kojoj su u svom tajnom naselju živjela malena stvorenja, a zvali su se Štrumpfovi.</s><s>I bili su dobri.</s><s>A bio je tu i Gargamel, zli čarobnjak.</s><s>On je bio zao. (Gargamel viče: 'Kako mrzim Štrumpfove, pohvatat ću ja vas, pohvatat ću vas pa bilo mi to zadnje što ću učiniti u životu, ihahahaha.' 'Kuku si ga vama!')
Dakle, šuma je još uvijek tamo i ako oslušnete, čut ćete bijesan Gargamelov glas (Gargamel viče: 'Pohvatat ću ja vas.</s><s>Naći ću vaše tajno selo!'), a ako ste dobri možda načas ugledate i Štrumpfove.“</s>

<s>Zanimljivosti 
 Štrumpfovi vole jesti lišće sarsaparilla čije su bobice nazvali štrumpfbobice; u stripu se jeli samo lišće, a u crtiću bobice
 originalno je bilo 99 Štrumpfova, ali broj raste kako se pojavljuju nove osobine (npr. Eko Štrumpf)
 u početku su svi Štrumpovi bili muškog roda, poslije dolazi Štrumpfeta (koju je stvorio Gargamel) i Štrumpfetica (koju su stvorili Štrumpfovi da pravi društvo Štrumpfeti)
 najdublja jama u Nacionalnom parku Risnjak zove se Štrumpfova jama (-196 m) te se ubraja u deset najdubljih jama u Primorsko-goranskoj županiji.</s>

<s>Filmovi 
 The Smurfs (2011)
 The Smurfs 2 (2013)
 Smurfs: The Lost Village (2017)</s>

<s>Bilješke</s>

<s>http://www.franquin.com/amis/peyo_amis.php
 http://www.skol.hr/speleosfere/Speleosfera_2.pdf</s>

<s>Bibliografija 
 O filozofskom i semiotičkom značaju Štrumpfova v. Umberto Eco, "Schtroumpf und Drang", u Sette anni di desiderio, Bompiani, Milano, 1983. ().</s>

<s>Vanjske veze</s>

<s>Službene stranice</s>

<s>Stripovski likovi
Animirani likovi
Filmski likovi
Likovi iz TV-serija
Likovi iz videoigara</s>

